Donald Trump anunță că își face propria rețea, după ce Facebook, Twitter și Instagram i-au suspendat conturile.
Donald Trump vrea să își lanseze prorpai rețea de socializare. Președintele american a postat o serie de mesaje de pe contul prezidențial POTUS, care este controlat de administrația americană, separat de contul oficial al lui Trump. Donald Trump a fost suspendat de pe Facebook, Twitter și Instagram din cauza mesajelor care ar fi încălcat termenii platformelor.
Donald Trump a continuat să posteze pe Twitter, chiar și după ce contul i-a fost suspendat, folosind contul prezidențial POTUS, care este controlat de administrația americană.Într-unul dintre mesaje, Donald Trump îi acuză pe democrați și pe cei din "stânga radicală" pentru acțiunea Twitter de a-i suspenda contul."Așa cum spun de mult timp, Twitter a continuat să interzică dreptul la liberă exprimare, iar în această seară, angajații Twitter, împreună cu democrații și cei din stânga radicală, mi-au suspendat contul de pe platformă, ca să nu mai vorbesc", a scris Trump, pe contul POTUS.Totodată, Trumpa a anunțat că vrea să-și lanseze propria platformă pe internet."Am negociat cu numeroase alte siteuri și am un anunț mare de făcut în curând. Echipa mea ia în calcul și să construim o platformă proprie în viitorul apropiat", a adăugat președintele american.Mesajele lui Trump de pe contul POTUS au fost, de asemenea, înlăturate la scurt timp după postare.